

**ÅRSMØTEINNKALLING**

|  |  |
| --- | --- |
| **Tid/ sted:** | 30. mars 2023 klokka 1900 i Sandgata 30 |

**SAKSLISTE:**

**Sak 1: Godkjenning av innkalling**

**Sak 2: Godkjenning av forretningsorden**

**Sak 3: Årsberetning og regnskap 2022**

**Sak 4: Budsjett 2023**

**Sak 5: Kontingent 2023**

**Sak 6: Forslag fra medlemmer**

**Sak 7: Forslag fra styret**

**Sak 8: Valg**

Vedlegg:

Årsrapport 2022 med årsberetning og regnskap.

Budsjett for 2023.

Valgkomiteens innstilling.

**Sak 2: Forretningsorden**

**Forretningsorden for TTs årsmøte**

**Møteleder**

Årsmøtet ledes av en person, valgt av og fra Rådet

**Tale- og forslagsrett**

TT’s medlemmer og foreningens daglige leder har tale- og forslagsrett.

**Taletid**

Møteleder kan sette begrensninger på taletid. Inntegnede talere som får ordet av møteleder, sier selv navnet sitt før vedkommende begynner sitt innlegg.

**Saksbehandling**

* På årsmøtet kan bare fremmes endringsforslag eller utsettelsesforslag til allerede innsendte forslag. Slike forslag må leveres skriftlig til møteleder før strek er satt og skal være undertegnet av forslagstilleren/forslagstillerne. Eventuelle endringsforslag må ikke gå utover realiteten i de forslag de knytter seg til.
* Behandling av overordnede/strategiske styringsdokumenter, skal foregå etter et av følgende alternativ:
* Sak av prinsipiell karakter. Saken sendes ut på forhånd og gis en fyldig orientering på årsmøtet. Årsmøtet drøfter saken og synspunkter refereres.
* En sak som har hatt en omfattende (og detaljert) forberedelse og hvor det er viktig å gjennomføre en høringsprosess. Styret vedtar høringsdokumentet. Etter høring, vedtar styret revidert forslag som fremmes på årsmøtet. Endringsforslag må fremmes skriftlig fra medlemmer før årsmøtet begynner og deles ut ved årsmøtets start. Saken vedtas av årsmøtet.

**Stemmerett**

Lovenes § 5 regulerer stemmeretten på årsmøtet. Stemmerett har medlemmer som har fylt 15 år, var innmeldt innen 1. februar samme år og har betalt medlemskontingent.

**Valg**

Lovenes § 5 og 6 regulerer valgrutinene på årsmøtet.

Derav gis det ikke anledning til benkeforslag på årsmøtet.

**Tellekorps**

Årsmøte kan velge tellekorps som bistår møteleder ved avstemninger

**Avstemningsmåte**

Settes det fram utsettelsesforslag i en sak, settes denne under avstemning straks. Videre stemmes det over det mest vidtgående forslag før andre forslag om samme sak. For øvrig utformer møteleder, om nødvendig, forslag til avstemningsmåte i hver enkelt sak og får årsmøtets godkjenning av den. Det er anledning til å foreta prøvevoteringer.

**Protokoll**

I protokollen som skal underskrives av møteleder og to medlemmer valgt av årsmøtet, skal føres inn alle forslag og vedtak med angivelse av antall avgitte stemmer for og mot.

***Forslag til vedtak:***

***Årsmøtet godkjenner forretningsorden.***

**Sak 3: Årsberetning og regnskap 2022**

Årsberetningen og regnskapet for 2022 følger vedlagt denne innkallingen.

**S**tyret har i møte 13. mars 2023 gjort følgende vedtak:

* Styret vedtar årsberetning og regnskap for 2022 og legger den fram for årsmøtet

**R**ådset har i møte 7. mars 2023 gjort følgende vedtak

* Rådet anbefaler årsmøtet å vedta årsberetning og regnskap for 2022.

**K**ontrollutvalgets rapport blir framlagt på årsmøtet

**R**evisors rapport blir framlagt på årsmøtet

***Forslag til vedtak:***

***Årsmøtet vedtar årsberetning og regnskap 2022***

**Sak 4: Budsjett 2023**

Budsjettforslaget følger vedlagt innkallingen

**S**tyret har i møte 13. mars 2023 gjort følgende vedtak:

* Styret vedtar budsjett 2023, og legger det fram for årsmøtet.

**R**ådet har i møte 7. mars 2023 behandlet saken og laget følgende anbefaling:

* Rådet anbefaler årsmøtet å vedta budsjettet for 2023.

***Forslag til vedtak:***

***Årsmøtet vedtar budsjettet for 2023***

**Sak 5: Kontingent 2023**

Styret legger ikke opp til andre endringer av kontingent enn det DNT anbefaler.

**Sak 6: Forslag fra medlemmer**

Ingen forslag

**Sak 7: Forslag fra styret**

Sak om profil og navneendring. Det legges ikke opp til en navneendring nå. I stedet vil styret orientere om prosessen.

Her er bakgrunn for saken:

**Saken oppsummert pr 15. mars 2023:**

I dag er alle TTs stier tydelig merket med røde T-er. Skiltene langs våre merkede ruter bærer DNTs logo og følger nasjonal norsk merkestandard. Våre turisthytter er også merket som DNT turisthytter.

I likhet med andre medlemsforeninger har TT de senere årene tatt i bruk DNT sitt profilprogram og hatt en gjennomgang av egen bruk av dette. Som en del av dette arbeidet har styret i TT satt i gang en utredning av navneendring for å fremstå tydeligere og posisjonere oss som turistforeningen i vårt arbeidsområde. Med vår røde T som vår sterkeste merkevare mener styret at vi lettere vil kunne nå våre mål ved å knytte oss tettere til DNT merkevaren. I tillegg vil vi være mer relevante ved å bruke dagens geografiske fylkesnavn, Trøndelag. TT har hovedsakelig sitt virke i den sørlige delen av fylket, og derfor er DNT Trøndelag Sør et alternativt navn som vurderes.

Styret har sendt saken bredt ut på høring i hele organisasjonen. Alle grupper, lokallag og medlemmer ble invitert til å komme med innspill. Styret er meget godt fornøyd med at så mange har tatt seg tid og kommet med konstruktive innspill. Navneendring på en så gammel og ærverdig organisasjon vekker sterke følelser og bredt engasjement. Mange støtter opp om prosessen og mener dette er godt utredet i sakspapirene, og er enige i navneendring. Andre er helt uenige i at foreningen bør bytte navn. Vi merker også en andel som svarer at de er åpne for navneendring, men med egne forslag.  
  
Trondhjems Turistforening er en organisasjon hvor frivillige leder og driver sentrale deler av foreningen, og derfor er det viktig å ha god forankring i slike beslutninger. Styret har mottatt mange gode innspill i høringsrunden, og vil arbeide videre med navnesaken frem mot neste årsmøte

Styret verdsetter engasjementet fra rådet, DNT ung Trøndelag, TTF, Veteranan og andre som har kommet med innspill, og ønsker derfor å bruke mer tid før en eventuell navneendring finner sted. det vil blir orientert om saken på årsmøtet i 2023 slik at hele foreninga og alle medlemmer er informert om prosessen. Der blir det også mulig å komme med korte innspill.

**Sak 8: Valg**

Valg gjennomføres i henhold til lovenes paragraf 5-10.

Valgkomiteens innstilling er vedlagt

***Saken legges fram uten forslag til vedtak.***

Trondheim 15.. mars 2023

Kjell Fordal Frode Støre Bergrem

Styrets leder Daglig leder